Tiit Pääsuke

**Tiit Pääsuke** (sündinud 22. detsembril 1941 Põltsamaal) on eesti maalikunstnik ja õppejõud. Eesti Kunstiakadeemia emeriitprofessor.

Teda on peetud üheks 1970. ja 1980. aastate Eesti maalikunsti juhtfiguuriks.

## Elulugu

Pääsuke õppis aastatel 1957–1962 Tartu Kunstikoolis, seejärel 1962–1963 ja 1966–1971 Eesti Riiklikus Kunstiinstituudis. 

Kunstiinstituudi lõpetamise järel oli ta aastatel 1971–1975 sealsamas joonistuskateedri õppejõud ja 1975–1992 maaliosakonna õppejõud. Aastatel 1992–1997 oli ta Eesti Kunstiülikooli/Kunstiakadeemia maalikunsti osakonna professor, 1997–2000 erakorraline professor ja 2000–2006 joonistamise õppetooli professor, pärast seda emeriitprofessor.

2004. aastal oli ta Tartu Ülikooli vabade kunstide professor.

Alates 1973. aastast on tal olnud üle 20 isikunäituse. 

## Tunnustus
*1975 Kristjan Raua preemia (maalid "Põld ja inimesed" (õli), "Autoga metsas" (õli) ja "Avar maastik" (õli))
*1981 Kristjan Raua preemia (maal "Poiss viiuliga")
*1978 Vilniuse kunstitriennaali preemia
*1982 Eesti NSV teeneline kunstnik
*1992 Konrad Mäe preemia
*1999 Valgetähe IV klassi teenetemärk
*2000 Eesti Kultuurkapitali kujutava ja rakenduskunsti sihtkapitali aastapreemia (isikunäitus "Ainult maalid" Eesti Kunstimuuseumis)
*2012 Eesti Vabariigi kultuuripreemia
*2017 Eesti Kultuurkapitali kujutava ja rakenduskunsti sihtkapitali elutööpreemia (viie aastakümne pikkuse kvaliteetse, omanäolise ning kaasaega kõnetava maaliloomingu eest, mis on mõjutanud eesti maalikunsti arengut ning mõtestamist väga erinevatelt positsioonidelt)
*2019 Eesti Rahvuskultuuri Fondi eristipendium
*2021 Eesti Vabariigi kultuuripreemia (elutööpreemia)
*2021 Kristjan Raua preemia (näituste „Nostalgiata” Tartu Kunstimuuseumis ja „Härjad rukkis ja muud“ Rüki galeriis eest)

## Loomingu näiteid

Avar maastik II - Tiit Pääsuke.jpg|"Avar maastik II" (1972). Tartu Kunstimuuseum
Rohu õis - Tiit Pääsuke.jpg|"Rohu õis" (1976). Tartu Kunstimuuseum
Naine kassiga - Tiit Pääsuke.jpg|"Naine kassiga" (1979). Tartu Kunstimuuseum
Ekspositsioon - Tiit Pääsuke.jpg|"Ekspositsioon" (1982). Tartu Kunstimuuseum
Maa ja vesi - Tiit Pääsuke.jpg|"Maa ja vesi" (1987). Tartu Kunstimuuseum
Enesekeskne - Tiit Pääsuke.jpg|"Enesekeskne" (2000). Erakogu
Lind ja kala ja veel mis sellega seoses on (2002-2003).jpg|"Lind ja kala ja veel mis sellega seoses on" (2002–2003). Erakogu
Muna põllel - Tiit Pääsuke.jpg|"Muna põllel" (2007). Erakogu
Sama ja teine II - Tiit Pääsuke.jpg|"Sama ja teine II" (2008–2009). Erakogu
Veneetsia punane - Tiit Pääsuke.jpg|"Veneetsia punane" (2011). Erakogu
Sugupuu - Tiit Pääsuke.jpg|"Sugupuu" (2013). Erakogu
Kris I - Tiit Pääsuke.jpg|"Kris ja Kris I" (2016). Tartu Kunstimuuseum
Kris II - Tiit Pääsuke.jpg|"Kris ja Kris II" (2016). Tartu Kunstimuuseum


## Isiklikku
Tema abikaasa oli graafik, pakendidisainer ja raamatukujundaja Vaike Pääsuke (1941–2018), nende lapsed Toomas ja Liisi on illustreerinud raamatuid.

## Vaata ka
* 

## Viited

## Kirjandus
**Maalija Par Excellence: kollaaž Tiit Pääsukese ainetel = Painter Par Excellence: collage on Tiit Pääsuke: [tööde kataloog]*. Tallinn: T. Jürna, 2000.
*Tiit Pääsuke. Nostalgiata Näituse kataloog, 2020

## Välislingid

*Tiit Pääsuke Eesti Maalikunstnike Liidu veebis
*Tiit Pääsuke E-Kunstimuuseumi lehel
*Joanna Hoffmann: "Tiit Pääsukeseks saab ainult sündida" Sirp, 19. veebruar 2021